Arvid Fladmoe

Arvid Emil Fladmoe, (født 8. mai 1915 i Oslo, død 18. november 1993) var en norsk dirigent og fiolinist. Utdannet i Norge, Danmark, England og Italia. I England studerte han med Carl Flesch. Fladmoe debuterte som fiolinist i 1933, som dirigent i 1945. Han var 2.konsertmester i Musikselskabet Harmonien fra 1939-1943, kapellmester ved Nationaltheatret fra 1946 til 1959, unntatt sesongene 1947-1948, da han var dirigent i Trondheim Symfoniorkester. Fra 1958 til 1961 var Arvid Fladmoe musikalsk leder for Musikselskabet Harmonien i Bergen. I 1961 tiltrådte Fladmoe musikksjefstillingen ved Den Norske Opera i Oslo, der han ble i 12 år.

Fra 1973 var han førsteamanuensis ved Norges musikkhøgskole og fra 1983 fikk han professorstillingen i direksjon.

Arvid Fladmoe holdt på å omkomme i Tinnsjøen 20. februar 1944, da han var ombord i D/F Hydro som ble sprengt. 
Han ble plukket opp av vannet sammen med sin kostbare fiolin som også var uskadd.

Fladmoe giftet seg i 1940 med pianisten Esther Henriette Barratt Due, datter av Henrik Adam Due og Mary Barratt Due.

Referanser

Kilder

Eksterne lenker 
 

Norske fiolinister
Norske dirigenter
Alumni fra Barratt Due musikkinstitutt
Personer fra Oslo